KOMISSION TÄYTÄNTÖÖNPANOPÄÄTÖS (EU) 2022/2306,

annettu 23 päivänä marraskuuta 2022,

Euroopan parlamentin ja neuvoston asetuksen (EY) N:o 1338/2008 mukaisesti laadittavien tilastojen toimittamista koskevien poikkeusten myöntämisestä tietyille jäsenvaltioille terveydenhuollon laitoksia, terveydenhuoltopalveluiden henkilöstövoimavaroja ja terveydenhuoltopalvelujen käyttöä koskevien tilastojen osalta

(tiedoksiannettu numerolla C(2022) 8341)

(Ainoastaan englannin-, espanjan-, hollannin-, iirin-, kreikan-, portugalin-, ranskan-, romanian-, ruotsin-, saksan- ja tšekinkieliset tekstit ovat todistusvoimaisia)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kansanterveyttä sekä työterveyttä ja työturvallisuutta koskevista yhteisön tilastoista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1338/2008 (1) ja erityisesti sen 9 artiklan 2 kohdan,

ottaa huomioon Belgian kuningaskunnan, Tšekin tasavallan, Irlannin, Helleenien tasavallan, Espanjan kuningaskunnan, Ranskan tasavallan, Kyproksen tasavallan, Luxemburgin suurherttuakunnan, Alankomaiden kuningaskunnan, Itävallan tasavallan, Portugalin tasavallan, Romanian ja Ruotsin kuningaskunnan esittämät pyynnöt,

sekä katsoo seuraavaa:

(1) Asetuksen (EY) N:o 1338/2008 9 artiklan 2 kohdan mukaisesti jäsenvaltioille voidaan tarvittaessa myöntää poikkeuksia ja siirtymäaikoja, jos ne määritellään objektiivisin perustein.

(2) Jäsenvaltioiden komissiolle toimittamien tietojen perusteella pyynnöt poikkeusten myöntämiseksi johtuvat kansallisiin hallinto- ja tilastojärjestelmiin tehtävistä huomattavista muutoksista, joita edellytetään asetuksen (EY) N:o 1338/2008 noudattamiseksi kaikilta osin.

(3) Tällaiset poikkeukset olisi tämän vuoksi myönnettävä Belgian kuningaskunnalle, Tšekin tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Kyproksen tasavallalle, Luxemburgin suurherttuakunnalle, Alankomaiden kuningaskunnalle, Itävallan tasavallalle, Portugalin tasavallalle, Romanialle ja Ruotsin kuningaskunnalle niiden pyynnöstä.

(4) Tässä päätöksessä säädetyt toimenpiteet ovat Euroopan parlamentin ja neuvoston asetuksen (EY) N:o 223/2009 (2) 7 artiklalla perustetun Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Myönnetään liitteessä esitetyt poikkeukset siinä luetelluille jäsenvaltioille.

2 artikla Tämä päätös on osoitettu Belgian kuningaskunnalle, Tšekin tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Kyproksen tasavallalle, Luxemburgin suurherttuakunnalle, Alankomaiden kuningaskunnalle, Itävallan tasavallalle, Portugalin tasavallalle, Romanialle ja Ruotsin kuningaskunnalle.

Tehty Brysselissä 23 päivänä marraskuuta 2022. Komission puolesta Paolo GENTILONI Komission jäsen

(1) EUVL L 354, 31.12.2008, s. 70.

(2) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).